Абырг ҳәа ансарҳәо сгәы иалсуеит, аҷкәынцәа ргәалаҟазаара сымоуп ҳәа аиҿцәажәара хациркит 75 шықәса ирҭагылоу Феликс Цыкәҭаниа.
"Схәыҷы аахыс аспорт бзиа избоит, сышқәыԥшыз аҩны, агәара уҳәа маха-шьахала аус зуан. Аҟәаҟа саниас, ашьыжьымҭан асааҭ хәба-фба рзы амшын ахь аныҟәара салагеит, 300-400 метра сныҟәаны аҩныҟа саауеит, нас сыԥсы анысшьалак, аусурахь сцоит. Ахәылбыҽха 7-8 километра сныҟәоит, еиҳарак аӡынразы, аԥхынра аиашазы уиаҟара ҳныҟәаӡом, избанзар еиҳа сыӡсауеит, уи сгәазы еиҳа еиӷьуп. Аԥхьа жәа-метрак рыла салагеит, уажәы шьыжьымҭан инаркны хәылбыҽханӡа амшын схызаргьы сааԥсаӡом. Абҵарамзанӡа амшын сҭоуп, аҽыкәабара салагоит лаҵарамзазы. Аӡсара еиӷьу акгьы ыҟаӡам, усҟан ауаҩы ицәеижь зегьы аус ауеит", - ҳәа еиҭеиҳәеит Цыкәҭаниа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.